# Поставяне/смяна на режещия диск

- Преди да извършвате каквито и да е дей‌ности по електроинструмента (напр. тех‌ническо обслужване, смяна на работния инструмент и т. н.), когато го транспор‌тирате или съхранявате, демонтирайте акумулаторната батерия. Съществува опасност от нараняване при задействане на пусковия прекъсвач по невнимание.

- При монтирането на циркулярния диск работете с предпазни ръкавици. При допир до циркулярния диск съществува опасност да се нараните.

- В никакъв случай не използвайте абразивни дискове като работен инструмент.

- Използвайте само циркулярни дискове, които съответстват на посочените в това ръководство за експлоатация и върху електроинструмента данни и са изпитани по EN 847‑1 и обозначени по съответния начин.

- Използвайте само циркулярни дискове, които отговарят на посочените в това ръководство за експлоатация и върху електроинструмента параметри.

##

Списък на препоръчваните режещи листове можете да намерите в края на това ръководство за експлоатация.

##

Най-добре е при смяна на циркулярния диск да поставите електроинструмента легнал на челната страна на електродвигателя.

- Натиснете и задръжте бутона за застопоряване на вала (4).

- Натискайте бутона за застопоряване на вала (4) само при напълно спрял вал. В противен случай електроинструментът може да бъде повреден.

- С шестостенния ключ (27) развийте застопоряващия винт (26) като въртите в посоката ➊.

- Завъртете назад и задръжте шарнирния предпазен кожух (14).

- Демонтирайте застопоряващия фланец (25) и циркулярния диск (24) от вала на електроинструмента (22).

##

Най-добре е при смяна на циркулярния диск да поставите електроинструмента легнал на челната страна на електродвигателя.

- Почистете циркулярния диск (24) и всички детайли, които ще монтирате.

- Завъртете назад и задръжте шарнирния предпазен кожух (14).

- Поставете циркулярния диск (24) на центроващия фланец (23). Посоката на рязане на зъбите (означена със стрелка на циркуляра) и стрелката за посоката на въртене на шарнирно окачения предпазен кожух (14) трябва да съвпадат.

- Поставете застопоряващия фланец (25) и навийте винта (26) като го въртите в посоката ➋. Внимавайте опорният фланец (23) и застопоряващият фланец (25) да са влезли правилно в позициите си.

- Натиснете и задръжте бутона за застопоряване на вала (4).

- С шестостенния ключ (27) затегнете застопоряващия винт (26) като го въртите в посоката ➋. Моментът на затягане трябва да е 6–9 Nm; това съответства прибл. на затягане на ръка плюс ¼ оборота.