# Ара төсемін орнату/ауыстыру

- Аккумуляторды электр құралмен кез келген жұмыстарды (мысалы, орнату, қызмет көрсету, т.б.) бастау алдында, сондай-ақ, электр құралды тасымалдау және сақтау кезінде шығарыңыз. Қосқыш/өшіргішке кездейсоқ тию жарақаттану қаупін тудырады.

- Аралау дискісін орнату кезінде қорғағыш қолғап киіңіз. Аралау дискісіне тигенде жарақат алу қаупі бар.

- Тегістеу шеңберлерін қондырма ретінде пайдаланбаңыз.

- Тек осы пайдалану нұсқаулығында және электр құралында берілген деректерге сәй және EN 847-1 бойынша тексерілген болып тиісті ретте белгіленген аралау дискілерін пайдаланыңыз.

- Тек осы пайдалану нұсқаулығының және электр құралының техникалық деректеріне сәйкес келетін аралау шеңберлерін пайдаланыңыз.

##

Ұсынылатын дискілерге шолуды осы пайдалану нұсқаулығының соңында табуға болады.

##

Электр құралды қозғалтқыш корпусының бүйірлік жағына қойыңыз.

- Шпиндельді бұғаттау түймесін (4) басып, ұстап тұрыңыз.

- Шпиндельді бұғаттау түймесін (4) ара шпинделі тоқтап тұрған болса ғана басыңыз. Әйтпесе электр құралын зақымдауыңыз мүмкін.

- Алты қырлы дөңбек кілтпен (27) қысқыш бұрандаманы (26) ➊ бағытында бұрап шығарыңыз.

- Маятниктік қорғағыш қаптаманы (14) артқа тартып, берік ұстаңыз.

- Қысқыш фланецті (25) және аралау дискісін (24) шпиндельден (22) алыңыз.

##

Электр құралды қозғалтқыш корпусының бүйірлік жағына қойыңыз.

- Аралау дискісін (24) және барлық бекіту бөлшектерін тазалаңыз.

- Маятниктік қорғағыш қаптаманы (14) артқа тартып, берік ұстаңыз.

- Аралау дискісін (24) тірек фланеціне (23) орнатыңыз. Тістердің кесу бағыты (аралау дискісіндегі көрсеткінің бағыты) және маятниктік қорғағыш қаптамадағы (14) айналу бағытының индикаторы бірдей болуы қажет.

- Қысқыш фланецті (25) орнатыңыз және қысқыш винтті (26) ➋ бағытында бұрап бекітіңіз. Қысқыш фланецтің (23) және тірек фланецтің (25) орнату күйі дұрыс болуын қадағалаңыз.

- Шпиндельді бұғаттау түймесін (4) басып, ұстап тұрыңыз.

- Алты қырлы дөңбек кілтпен (27) қысқыш винтті (26) ➋ бағытында бұрап бекітіңіз. Тарту моменті 6–9 Нм құрауы керек, қолмен бұрау плюс ¼ айналымға сәйкес келеді.