# Τοποθέτηση/Αλλαγή πριονόδισκου

- Αφαιρείτε την μπαταρία από το ηλεκτρικό εργαλείο πριν από κάθε εργασία στο ηλεκτρικό εργαλείο (π.χ. συντήρηση, αλλαγή εξαρτημάτων κλπ.) καθώς και κατά την μεταφορά του και τη φύλαξή του. Σε περίπτωση αθέλητης ενεργο‌ποίησης του διακόπτη ON/OFF υπάρχει κίνδυνος τραυματισμού.

- Κατά τη συναρμολόγηση του πριονόδισκου φοράτε προστατευτικά γάντια. Υπάρχει κίνδυνος τραυματισμού, όταν αγγίξετε την πριονόλαμα.

- Μη χρησιμοποιήσετε σε καμία περίπτωση δίσκους λείανσης ως εξάρτημα εργασίας.

- Χρησιμοποιείτε μόνο πριονόδισκους με τα χαρακτηριστικά στοιχεία που αναφέρονται σε αυτές τις οδηγίες λειτουργίας και πάνω στο ηλεκτρικό εργαλείο και έχουν ελεγχθεί σύμφωνα με το πρότυπο EN 847‑1 και χαρακτηρίζονται αντίστοιχα.

- Χρησιμοποιείτε μόνο πριονόδισκους, οι οποίοι ανταποκρίνονται στα χαρακτηριστικά στοιχεία που αναφέρονται σε αυτές τις οδηγίες λειτουργίας και πάνω στο ηλεκτρικό εργαλείο.

##

Στο τέλος αυτών των οδηγιών χειρισμού θα βρείτε μια επισκόπηση των προτεινόμενων πριονόδισκων.

##

Για να αλλάξετε το εξάρτημα, ακουμπήστε το ηλεκτρικό εργαλείο επάνω στη μετωπική πλευρά του περιβλήματος του κινητήρα.

- Πατήστε το πλήκτρο ακινητοποίησης του άξονα (4) και κρατήστε το πατημένο.

- Πατήστε το πλήκτρο ακινητοποίησης του άξονα (4) μόνο σε περίπτωση ακινητοποιημένου άξονα πριονιού. Διαφορετικά μπορεί να υποστεί ζημιά το ηλεκτρικό εργαλείο.

- Με το κλειδί εσωτερικού εξαγώνου (27) ξεβιδώστε τη βίδα σύσφιγξης (26) στη φορά περιστροφής ➊.

- Στρέψτε τον παλινδρομικό προφυλακτήρα (14) προς τα πίσω και κρατήστε τον σταθερά.

- Αφαιρέστε τη φλάντζα σύσφιγξης (25) και τον πριονόδισκο (24) από τον άξονα του πριονιού (22).

##

Για να αλλάξετε το εξάρτημα, ακουμπήστε το ηλεκτρικό εργαλείο επάνω στη μετωπική πλευρά του περιβλήματος του κινητήρα.

- Καθαρίστε τον πριονόδισκο (24) και όλα τα προς συναρμολόγηση εξαρτήματα σύσφιγξης.

- Στρέψτε τον παλινδρομικό προφυλακτήρα (14) ξανά στην θέση του και κρατήστε τον σταθερά.

- Τοποθετήστε τον πριονόδισκο (24) πάνω στη φλάντζα υποδοχής (23). Η κατεύθυνση κοπής των δοντιών (κατεύθυνση του βέλους πάνω στον πριονόδισκο) και το βέλος φοράς περιστροφής πάνω στον παλινδρομικό προφυλακτήρα (14) πρέπει να ταυτίζονται.

- Τοποθετήστε τη φλάντζα σύσφιγξης (25) και βιδώστε τη βίδα σύσφιγξης (26) στη φορά περιστροφής ➋. Προσέξτε τη σωστή θέση τοποθέτησης της φλάντζας υποδοχής (23) και της φλάντζας σύσφιξγης (25).

- Πατήστε το πλήκτρο ακινητοποίησης του άξονα (4) και κρατήστε το πατημένο.

- Με το κλειδί εσωτερικού εξαγώνου (27) σφίξτε τη βίδα σύσφιγξης (26) στη φορά περιστροφής ➋ σταθερά. Η ροπή σύσφιγξης πρέπει να ανέρχεται στα 6–9 Nm, αυτό αντιστοιχεί σε ένα σφίξιμο με το χέρι συν ακόμη ¼ της περιστροφής.