# Saeketta paigaldamine/vahetamine

- Eemaldage aku seadmest enne mis tahes töid seadme kallal (nt hooldus, tarvikute vahetus jmt), samuti enne seadme transpor‌timist ja hoiulepanekut. Lüliti (sisse/välja) juhuslik käsitsemine toob kaasa vigastuste ohu.

- Saeketta paigaldamisel kandke kaitsekindaid. Saekettaga kokkupuutel võite end vigastada.

- Ärge kunagi kasutage lihvkettaid vahetatava tööriistana.

- Kasutage üksnes käes‌olevas kasutusjuhendis esitatud ja elektrilisele tööriistale märgitud andmetele vastavaid saekettaid, mida on vastavalt standardile EN 847-1 testitud ja asjaomaselt tähistatud.

- Kasutage üksnes käes‌olevas kasutusjuhendis esitatud ja elektrilisele tööriistale märgitud andmetele vastavaid saekettaid.

##

Ülevaate soovitatud saeketastest leiate selle kasutusjuhendi lõpust.

##

Tööriista vahetamiseks on kõige parem toetada elektriline tööriist mootori korpuse lauppinnale.

- Vajutage spindli lukustusnuppu (4) ja hoidke seda surutult.

- Vajutage spindli lukustusnuppu (4) ainult seisva saespindli korral. Vastasel korral võite kahjustada elektrilist tööriista.

- Keerake sisekuuskantvõtmega (27) kinnituskruvi (26) pööramissuunas ➊ välja.

- Lükake pendel-kaitsekate (14) tagasi ja hoidke seda kinni.

- Võtke kinnitusäärik (25) ja saeketas (24) saespindlilt (22) maha.

##

Tööriista vahetamiseks on kõige parem toetada elektriline tööriist mootori korpuse lauppinnale.

- Puhastage saeketas (24) ja kõik paigaldatavad kinnitusdetailid.

- Lükake pendel-kaitsekate (14) tagasi ja hoidke seda kinni.

- Asetage saeketas (24) tugiäärikule (23). Hammaste lõikesuund (noole suund saekettal) ja pöörlemissuuna nool kaitsekattel (14) peavad ühtima.

- Pange kinnitusäärik (25) peale ja keerake kinnituskruvi (26) pööramissuunas ➋ sisse. Jälgige tugiääriku (23) ja kinnitusääriku (25) õiget paigaldusasendit.

- Vajutage spindli lukustusnuppu (4) ja hoidke seda surutult.

- Pingutage sisekuuskantvõtmega (27) kinnituskruvi (26) pööramissuunas ➋. Pingutusmoment peab olema 6–9 Nm, see vastab käega keeramisele, pluss ¼ pööret.