# Montarea/Înlocuirea pânzei de ferăstrău circular

- Înaintea oricăror intervenţii asupra sculei electrice (de ex. întreţinere, schimbarea accesoriilor, etc.) cât şi în timpul transpor‌tului şi depozitării acesteia extrageţi acu‌mulatorul din scula electrică. În cazul acţionării involuntare a întrerupătorului pornit/oprit există pericol de rănire.

- La montarea pânzei de ferăstrău, purtaţi mănuşi de protecţie. În cazul contactului cu pânza de ferăstrău, există pericolul de rănire.

- Nu folosiţi în niciun caz discuri de şlefuit ca dispozitive de lucru.

- Folosiţi numai pânze de ferăstrău care corespund specificaţiilor din prezentele instrucţiuni şi celor de pe scula electrică care au fost verificate şi marcate corespunzător, conform EN 847‑1.

- Folosiţi numai numai pânze de ferăstrău care corespund specificaţiilor din prezentele instrucţiuni şi celor de pe scula electrică.

##

La sfârşitul acestor instrucţiuni de utilizare este disponibilă o listă a pânzelor de ferăstrău recomandate.

##

Pentru înlocuirea accesoriilor, cel mai bine este să aşezaţi scula electrică pe latura frontală a carcasei motorului.

- Apăsaţi tasta de blocare a arborelui (4) şi menţineţi-o apăsată.

- Acţionaţi tasta de blocare a arborelui (4) numai atunci când arborele ferăstrăului se află în repaus. În caz contrar, scula electrică se poate deteriora.

- Cu ajutorul cheii imbus (27), deşurubaţi şurubul de fixare (26) în direcţia de rotaţie ➊.

- Basculaţi spre înapoi apărătoarea-disc (14) şi fixaţi-o în poziţie.

- Scoateţi flanşa de strângere (25) şi pânza de ferăstrău (24) de la arborele ferăstrăului (22).

##

Pentru înlocuirea accesoriilor, este recomandat să aşezaţi scula electrică pe latura frontală a carcasei motorului.

- Curăţaţi pânza de ferăstrău (24) şi toate componentele de fixare care urmează să fie montate.

- Basculaţi spre înapoi apărătoarea-disc (14) şi fixaţi-o în poziţie.

- Montaţi pânza de ferăstrău (24) pe flanşa de prindere (23). Direcţia de tăiere a dinţilor (direcţia săgeţii de pe pânza de ferăstrău) şi direcţia de rotaţie indicată de săgeata de pe apărătoarea-disc (14) trebuie să coincidă.

- Aşezaţi flanşa de strângere (25) şi înşurubaţi şurubul de fixare (26) în direcţia de rotaţie ➋. Asiguraţi-vă că respectaţi poziţia corectă de instalare a flanşei de prindere (23) şi flanşei de strângere (25).

- Apăsaţi tasta de blocare a arborelui (4) şi menţineţi-o apăsată.

- Înşurubaţi strâns cu cheie hexagonală (27) şurubul de fixare (26) rotindu-l în direcţia ➋. Cuplul de strângere trebuie să fie de 6–9 Nm, ceea ce corespunde unei strângeri manuale plus ¼ de rotaţie.