# Veikimo režimai

##

- Pjovimo gylį nustatykite pagal ruošinio storį. Pjūklas ruošinio apačioje turi išlįsti šiek tiek mažiau nei per vieną pjūklo danties aukštį.

Atleiskite įveržimo svirtelę (7). Jeigu norite nustatyti mažesnį pjovimo gylį, atitraukite pjūklą nuo pagrindo plokštės (15); jeigu norite nustatyti didesnį pjovimo gylį, paspauskite pjūklą link pagrindo plokštės (15). Nustatykite pageidaujamą pjovimo gylį pagal pjovimo gylio skalę. Vėl užveržkite įveržimo svirtelę (7).

Įveržimo svirtelės (7) užveržimo jėgą galima papildomai sureguliuoti. Tuo tikslu įveržimo svirtelę (7) nusukite, perstatykite ją ne mažiau kaip 30° laipsnių prieš laikrodžio rodyklę pasuktoje padėtyje ir vėl priveržkite.

##

Patogiausia dirbti paguldžius elektrinį įrankį ant priekinės apsauginio gaubto pusės (17).

Atlaisvinkite įstrižo pjūvio kampo įveržimo svirtelę (9). Paverskite pjūklą į šoną. Skalėje (8) nustatykite pageidaujamą pjovimo kampą. Vėl užveržkite įveržimo svirtelę (9).

Nuoroda: Pjaunant kampu, pjūvio gylis yra mažesnis nei nustatytas pjūvio gylio skalėje (20).

##

Pjūvio žymė (12) rodo pjūklo disko padėtį atliekant pjūvį stačiu kampu.

Kad pjūvis būtų tikslus, diskinį pjūklą pridėkite prie ruošinio, kaip pavaizduota paveikslėlyje. Prieš pradedant pjauti, geriausia atlikti bandomąjį pjūvį.