# Umetanje/zamjena lista kružne pile

- Prije svih radova na električnom alatu (npr. održavanje, zamjena alata, itd.), kao i kod njegovog transporta i spremanja, aku-bate‌riju treba izvaditi iz električnog alata. Kod nehotičnog aktiviranja prekidača za uključiva‌nje/isključivanje postoji opasnost od ozljeda.

- Kod montaže lista pile nosite zaštitne rukavice. Kod dodirivanja lista pile postoji opasnost od ozljeda.

- Ni u kojem slučaju ne koristite brusne ploče kao radni alat.

- Koristite samo listove pile koji odgovaraju karakterističnim podacima navedenim u ovim uputama za uporabu i na električnom alatu i koji su ispitani prema EN 847‑1 i odgovarajuće označeni.

- Koristite samo listove pile koji odgovaraju karakterističnim podacima navedenim u ovim uputama za uporabu i na električnom alatu.

##

Pregled preporučenih listova pile možete naći na kraju ovih uputa.

##

Kod zamjene alata najbolje je da električni alat odložite na prednju stranu kućišta motora.

- Pritisnite tipku za blokadu vretena (4) i držite je pritisnutu.

- Pritisnite tipku za blokadu vretena (4) samo dok vreteno pile miruje. Električni alat bi se inače mogao oštetiti.

- Šesterokutnim ključem (27) odvrnite stezni vijak (26) u smjeru vrtnje ➊.

- Okrenite njišući štitnik (14) prema natrag i čvrsto ga držite.

- Skinite steznu prirubnicu (25) i list pile (24) s vretena pile (22).

##

Kod zamjene alata najbolje je da električni alat odložite na prednju stranu kućišta motora.

- Očistite list pile (24) i sve stezne dijelove koje treba montirati.

- Okrenite njišući štitnik (14) prema natrag i čvrsto ga držite.

- Postavite list pile (24) na prihvatnu prirubnicu (23). Smjer rezanja zubaca (smjer strelice na listu pile) i strelica smjera vrtnje na njišućem štitniku (14) moraju se podudarati.

- Stavite steznu prirubnicu (25) i uvrnite stezni vijak (26) u smjeru vrtnje ➋. Pazite na ispravan položaj prihvatne prirubnice (23) i stezne prirubnice (25).

- Pritisnite tipku za blokadu vretena (4) i držite je pritisnutu.

- Šesterokutnim ključem (27) zategnite stezni vijak (26) u smjeru vrtnje ➋. Pritezni moment treba iznositi 6–9 Nm, to odgovara zatezanju rukom uključujući ¼ okretaja.